Slayer

Slayer er et amerikansk heavy metal- og  thrash metal-band grunnlagt i Huntington Park, California, i 1981 av Tom Araya (bassist og vokalist), Kerry King og Jeff Hanneman (gitarister), og Dave Lombardo (trommer).

 Biografi 
Lombardo har vært inne og ute av bandet flere ganger, mens de andre har vært med helt siden starten. Slayer, Metallica, Anthrax og Megadeth blir ofte kalt «de fire store» innen thrash metal, og skapere av sjangeren ved å øke hastigheten på lydbildet til «New Wave of British Heavy Metal»-band som Iron Maiden og black metal-band som Venom. Slayer er tilhengere av hardbarka punk, og låner en del av stilens markante raske tempo i mange av sine låter. Slayer er et av de hardeste bandene noensinne, og selv om Slayer aldri har benyttet seg av «growlingen» som vanligvis assosieres med death metal, har musikken deres, spesielt på albumene Hell Awaits (1985) og Reign in Blood (1986), hatt stor innflytelse på death metal.

Dave Lombardo, Paul Bostaph og Jon Dette har også spilt trommer for Testament.

Jeff Hanneman døde 2. mai 2013. Den offisielle dødsårsaken var skrumplever som følge av alkoholmisbruk. Etter hans død tok Gary Holt fra trash metal-bandet Exodus over som Slayers nye gitarist.

 Grammy Awards 
De har mottatt to Grammy Awards for «Best Metal Performance», for «Eyes of the Insane» (2007) og  «Final Six» i (2008), begge fra albumet Christ Illusion. De har også vært nominert for sangene «Disciple» (2002) og «Hate Worldwide» (2010), også for «Best Metal Performance».

 Kontrovers 
Bruk av pentagrammer under en Slayer-konsert i 2006|thumb|200px
Sangene og albumomslagene har reist mye kritikk, da de som regel bærer preg av vold, mord, krig og satanisme. Slayer ble beskyldt for å være nazister grunnet sporet «Angel of Death» fra albumet Reign in Blood (1986), som handler om Josef Mengele, doktoren som drev med umenneskelige, medisinske eksperimenter på fangene i konsentrasjonsleiren Auschwitz. De har også benyttet en logo som likner på Det tredje rikes riksvåpen, versjonen med nedfelte vinger som blant annet ble brukt på hjelmene til Wehrmacht-soldater. De har i ettertid sagt at de fordømmer nazisme og er heller ikke spesielt interessert i emnet.

Coverlåten «Guilty of Being White» fra albumet Undisputed Attitude (1996) gjorde at de ble beskyldt for å være rasister. Spesielt kontroversielt var det at de endret slutten i sangen fra «guilty of being white» til «guilty of being right» (skyldig i å være hvit til skyldig i å ha rett). Kerry King uttalte i etterkant at de hadde endret teksten kun for moro skyld, da beskyldingene om rasisme var så overdrevne på den tiden.

De har også blitt beskyldt for satanisme grunnet albumomslag og anti-kristne tekster. Tom Araya har benektet dette, men uttalt at de finner temaet interessant, og at: «vi alle er på denne jord for å lære og oppleve ting». Albumtitler som Hell Awaits, South of Heaven, God Hates Us All og Christ Illusion sammen med utstrakt bruk av pentagrammer har vært med å støttet opp om beskyldningene.

Sporet «Jihad» fra albumet Christ Illusion (2006) skapte kontrovers da familiemedlemmer etter terrorangrepet 11. september 2001 følte seg støtt. Sporet handler om terrorangrep fra perspektivet til en religiøs terrorist. Bandet har uttalt at den er skrevet i et perspektiv uten å være i sympati med saken, og at de støtter ingen av partene i konflikten.

 Medlemmer 
Vokalist og bassist Tom Araya i 2008|thumb|150px
Siste medlemmer
 Tom Araya – Vokalist og bassist (1981–2019, 2024–)
 Kerry King – Gitarist (1981–2019, 2024–)
 Paul Bostaph – Trommeslager (1992–1996, 1997–2001, 2013–2019, 2024–)
 Gary Holt - Gitarist (2013–2019, 2024–)

Tidligere medlemmer
 Jeff Hanneman – Gitarist (1981–2013) (død)
 Dave Lombardo – Trommeslager (1981–1986, 1987–1992, 2001–2013)
 Jon Dette – Trommeslager (1996–1997)

 Utgivelser 
ÅrTittelPlateselskapLine-up1983Show No MercyMetal Blade RecordsTom Araya, Kerry King, Jeff Hanneman og Dave Lombardo1984Live Undead (live)Metal Blade RecordsTom Araya, Kerry King, Jeff Hanneman og Dave Lombardo1985Hell AwaitsMetal Blade RecordsTom Araya, Kerry King, Jeff Hanneman og Dave Lombardo1986Reign in BloodDef Jam RecordsTom Araya, Kerry King, Jeff Hanneman og Dave Lombardo1988South of HeavenAmerican RecordingsTom Araya, Kerry King, Jeff Hanneman og Dave Lombardo1990Seasons in the AbyssAmerican RecordingsTom Araya, Kerry King, Jeff Hanneman og Dave Lombardo1991Decade of Aggression (live)American RecordingsTom Araya, Kerry King, Jeff Hanneman og Dave Lombardo1994Divine InterventionAmerican RecordingsTom Araya, Kerry King, Jeff Hanneman og Paul Bostaph1996Undisputed AttitudeAmerican RecordingsTom Araya, Kerry King, Jeff Hanneman og Paul Bostaph1998Diabolus in MusicaAmerican RecordingsTom Araya, Kerry King, Jeff Hanneman og Paul Bostaph2001God Hates Us AllAmerican RecordingsTom Araya, Kerry King, Jeff Hanneman og Paul Bostaph2006Christ IllusionAmerican RecordingsTom Araya, Kerry King, Jeff Hanneman og Dave Lombardo2009World Painted BloodAmerican RecordingsTom Araya, Kerry King, Jeff Hanneman og Dave Lombardo2015RepentlessNuclear BlastTom Araya, Kerry King, Gary Holt og Paul Bostaph

 Eksterne lenker 








Kategori:Band etablert i 1981
Kategori:Band oppløst i 2019
Kategori:Grammy Award-vinnere
Kategori:Thrash metal-band fra USA
Kategori:Speed metal-band fra USA
Kategori:Musikere tilknyttet Def Jam Recordings